Skjellesvikgalten 800 moh solfylt topptur i Harstad | FRIFLYT.NO
/ Turbeskrivelse Skjellesvikgalten
Skjellesvikgalten 800 moh fra Toppturer rundt Harstad
Skjellesvikgalten 800 moh solfylt topptur i Harstad
Det mest vanlige er å gå opp til Skjellesvikgalten, som er en fortopp til Storgalten/Fenesgalten (987 moh), og herfra kjøre ned en av de solfylte sydrennene av ypperste klasse. Dette er på de dagene når snøen er stabil.
Start fra båthavna ved Skjellesvika, og følg den store slake ryggen vestover opp til Skjellevikgalten. Her ser du mange nedkjøringsmuligheter før du er på toppen av Fenesgalten.
Startsted: Liten lomme langs 8670 ved Skjellesvika.
Det anbefales å ha med stegjern og alpinøks, siden noen partier kan være eksponert og ha hard skare. Vær obs på at det ofte danner seg store hengeskavler som kan brekke ut så hold god avstand til kanten.
Det er også mulig å kjøre ned bratt terreng på nordsiden ned i Skipsdalen. Samme rute ned som opp byr ikke på flott kjøring, men er en bra alternativ hvis man ikke ønsker bratt kjøring, eller at snøen ikke er funnet stabil ned sydsiden.
Parkering: Liten lomme langs 8670 ved Skjellesvika.
Finn en av rennene, sjekk snøen og nyt bratt nedkjøring i 30-45 graders terreng, som med myk stabil snø vil gi deg en skikkelig godfølelse.
I starten av februar 2008 gikk to personer opp sydrenna, og sistemann (Åge Ellefsen) ble tatt av skred og ført 600 meter ned og ble liggende hardt kvestet i 18 minutter under 1,5 meter snø.
Åge ble funnet av kameraten sin med munn og nese full av snø, uten pust.
Evakuering skjedde med helikopter innen 41 minutter, og han overlevde heldigvis (selv med kraniebrudd) pga. den lange avstanden de hadde når skredet gikk og kameratens eksemplariske handling etter at skredet gikk.